《寒食怀西湖去岁游从》
宋代·李洪

去年寒食醉西湖，山色空蒙暮有无。
风急落花随步积，雨昏垂柳要人扶。
偶携胜友寻泉石，俱有新诗入画图。
越绝故人应念我，明年春好会皇都。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。